ประชุมผู้ถือหุ้นไอแบงก์ไฟเขียวดัน'พรเลิศ'รักษาการเอ็มดีต่อ
ที่ประชุมผู้ถือหุ้นไอแบงก์มีมติให้ "พรเลิศ" รักษาการเอ็มดี จนกว่าสรรหากรรมการผู้จัดการคนใหม่ได้
5 มิ.ย. 2561

ที่ประชุมผู้ถือหุ้นไอแบงก์มีมติให้ "พรเลิศ" รักษาการเอ็มดี จนกว่าสรรหากรรมการผู้จัดการคนใหม่ได้
แหล่งข่าวจากธนาคารอิสลามแห่งประเทศไทย (ไอแบงก์) เปิดเผยว่า ที่ประชุมผู้ถือหุ้นธนาคารล่าสุดได้มีมติให้นายพรเลิศ ลัธธนันท์ กรรมการและรักษาการผู้จัดการธนาคาร ดำรงตำแหน่งประธานกรรมการธนาคารแทนนายชัยวัฒน์ อุทัยวรรณ์ ซึ่งสิ้นสุดวาระกรรมการธนาคารเนื่องจากมีอายุครบ 65 ปี โดยให้มีผลตั้งแต่วันที่ 1 ก.ย.นี้
นอกจากนี้ ที่ประชุมยังเลือกตั้ง กรรมการแทนกรรมการธนาคารที่สิ้นสุดวาระ 3 ตำแหน่ง โดยมีมติให้นายชัยชาญ พลานนท์ นายธนสาร สุรวุฒิกุล และนางอัมพร ปุรินทวรกุล เข้ามาดำรงตำแหน่งกรรมการธนาคารแทนนายภาณุ อุทัยรัตน์ นายพสุ เดชะรินทร์ และน.ส.อังคณา สวัสดิ์พูน พร้อมทั้งมีมติเห็นชอบให้นายวิเชียร ชุบไธสง เป็นกรรมการธนาคารแทนนายชัยวัฒน์ อุทัยวรรณ์
แหล่งข่าวเปิดเผยว่า ธนาคารเตรียมประกาศหาผู้สมัครรอบใหม่ในเร็วๆ นี้ คาดว่าจะได้กรรมการผู้จัดการคนใหม่ก่อนสิ้นเดือน ส.ค.นี้ พอดีกับช่วงเวลาที่นายพรเลิสขยับขึ้นเป็นประธานกรรมการไอแบงก์คนใหม่ เพื่อดูเรื่องภาพรวมการบริหารงานในเดือน ก.ย.นี้